Source: https://www.afcdunareacalarasi.ro/2018/03/06/dunarea-si-csm-poli-iasi-pentru-a-10-a-oara-fata-in-fata/
Timestamp: 2018-05-28 09:46:42+00:00

Document:
AFC Dunarea Calarasi » Dunărea şi CSM Poli Iaşi, pentru a 10-a oară faţă în faţă!
Etapa a 16-a a sezonului regulat al ligii I programează sâmbătă, 10 martie, la Iaşi un joc extrem de important pentru stabilirea ultimelor două formaţii susceptibile să prindă play-off-ul. De la ora 15.00 se vor duela CSM Politehnica şi Dunărea Călăraşi, formaţii care ocupă în acest moment locurile 7, respectiv 5 în clasament. Diferenţa e de doar 3 puncte în favoarea Dunării.
În tur, în meci desfăşurat pe 21 octombrie 2017, în cadrul rundei a 7-a, Dunărea şi CSM Poli au încheiat la egalitate, 3-3.
De-a lungul timpului, cele două echipe s-au întâlnit de 9 ori. Prima oară, pe 24 noiembrie 2013 la Iaşi, CSMS – Dunărea 6-1. În returul aceluiaşi sezon, Dunărea – CSMS Iaşi 8-3 (13 aprilie 2014).
În sezonul precedent, Dunărea s-a impus atât acasă cât şi în deplasare. În tur, la Călăraşi, pe 14 noiembrie 2016, Dunărea – CSM Poli Iaşi 5-0. La Iaşi, Şoty&Co au câştigat cu 4-1 (27 martie 2017).
În cele 9 jocuri disputate până acum, Dunărea a obţinut 3 victorii, CSM Poli, tot 3, alte 3 partide încheindu-se la egalitate.
În 2018, Dunărea a debutat cu stângul suferind două eşecuri în tot atâtea partide jucate. A fost eliminată din optimile Cupei României (0-5 cu Imperial WET, partida desfăşurată pe 18 februarie la Călăraşi). În campionat, în meci contând pentru etapa a 15-a, Dunărea a fost învinsă tot la Călăraşi de United Galaţi cu 5-2, jocul fiind programat pe 26 februarie.
De partea cealaltă Iaşiul e pe cai mare câştigând toate cele 3 jocuri oficiale disputate până acum în 2018. În optimile Cupei României, CSM Poli a dispus acasă cu 4-3 de FK Odorheiu Secuiesc (18 februarie). A urmat jocul din cadrul etapei a 15-a, City us Tg. Mureş – CSM Poli 4-9. Ieşenii s-au calificat şi în semifinalele Cupei României după ce au învins în sferturi pe AS Inter Gheorghieni, în deplasare, cu 4-3 (meci disputat pe 3 martie).
Dunărea vs. CSM Poli – Partide anterioare
Et. 11 / 24.11.2013 CSMS Iaşi – Dunărea 6-1
Et. 22 / 13.04.2014 Dunărea – CSMS Iaşi 8-3
Et. 10 / 10.11.2014 CSMS Iaşi – Dunărea 2-2
Et. 21 / 22.03.2015 Dunărea – CSMS Iaşi 1-2
Et. 11 / 13.11.2015 Dunărea – CSMS Iaşi 3-3
Et. 24 / 04.04.2016 CSMS Iaşi – Dunărea 4-3
Et. 11 / 14.11.2016 Dunărea – CSM Poli Iaşi 5-0
Et. 22 / 27.03.2017 CSM Poli Iaşi – Dunărea 1-4
Et. 7 / 21.10.2017 Dunărea – CSM Poli Iaşi 3-3

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM